b'\n_START_ARTICLE_\nKolonada\n_START_PARAGRAPH_\nKolonada (francosko: colonnade = stebri\xc5\xa1\xc4\x8de) je v arhitekturi naziv za niz stebrov, ki nosijo stre\xc5\xa1no konstrukcijo. Postavljali so jih, da so nosile ostre\xc5\xa1ja templjev, portikov pa tudi kot samostojne objekte, s katerimi so \xc5\xbeeleli naglasiti dostop do objekta ali spomenika.\n_START_SECTION_\nZgodovina\n_START_PARAGRAPH_\nOsnovni element kolonade sta stebra, ki ju povezuje arhitrav. Zato je povezana z gradnjo velikih dvoran. V ve\xc4\x8djem obsegu je bila uporabljena \xc5\xbee v egip\xc4\x8danskih sveti\xc5\xa1\xc4\x8dih, \xc5\xa1e pogosteje pa so za\xc4\x8deli kolonade uporabljati pri gradnji anti\xc4\x8dnih templjev. Gr\xc5\xa1ka kolonada je bila perfektno izvedena, njena zunanja podoba pa odvisna od uporabljenega stavbnega reda. Podvojitev kolonad - hipetralni dipter - je dajal \xc5\xa1e posebej dramati\xc4\x8den u\xc4\x8dinek. Tak je Apolonov tempelj v Didimi, nedale\xc4\x8d od Mileta (pozno 6. st. pr. n. \xc5\xa1t.)._NEWLINE_\xc5\xa0e danes so ohranjeni \xc5\xa1tevilni primeri takih kolonad v ohranjenih gr\xc5\xa1kih in rimskih templjih. _NEWLINE_Izjemen je primer uporabe kolonade v atenski stoi, ki se je uporabljala za trgovino._NEWLINE_Bazilika Ulpijcev v Rimu, zgrajena leta 112 v jedru Trajanovega foruma ka\xc5\xbee izjemno dinami\xc4\x8dnost glavne ladje paladijskega prostora._NEWLINE_Kolonade so se posebej gradile v \xc4\x8dasu baroka in neoklasicizma. Lep primer za to so Berninijeve kolonade na rimskem trgu - Piazza San Pietro pred baziliko sv. Petra, zgrajene leta 1667. Tudi zgradba Britanskega muzeja v Londonu, zgrajena med letoma 1823 in 1846 (na\xc4\x8drt je izdelal sir Robert Smirke), predstavlja interpretacijo kolonade._NEWLINE_Kolonada je stavbni \xc4\x8dlen, ki so ga uporabljali arhitekti vse do dana\xc5\xa1njih dni.'